Χρίστος και Μόσχος Βαλαώρας

Ο Χρίστος Βαλαώρας και ο γιος του Μόσχος Βαλαώρας ήταν Ηπειρώτες αρματολοί, προ-προ-προπάππους και προ-προπάππους αντιστοίχως του ποιητή Αριστοτέλη Βαλαωρίτη.

Ο Σάθας αναφέρειΚωνσταντίνου Σάθα: Τουρκοκρατουμένη Ελλάς (1869) ότι ο Μόσχος Βαλαώρας έλαβε μέρος στην επανάσταση των αρματολών της Ρούμελης και της Ηπείρου το 1684, κατά την έναρξη της «καθόδου» των Βενετών με τον Μοροζίνι στο Ιόνιο και την Πελοπόννησο. Μετά την αποχώρηση των Βενετών από την Αθήνα και τη Χαλκίδα, και τον περιορισμό τους στην Πελοπόννησο, ο Μόσχος, σε συνεργασία με τον αρματολό Αγγελή Σουμίλα κράτησαν ελεύθερο το αρματολίκι της Ηπείρου και ένα τμήμα του Βάλτου. Ο Μόσχος επανεμφανίσθηκε στο προσκήνιο των πολεμικών επιχειρήσεων κατά το κίνημα του Λιμπεράκη Γερακάρη.

Ο Χρίστος Βαλαώρας είχε παράλληλη δράση με τον γιο του: Συνεργάσθηκε με τους αρματολούς Σουμίλα και Σπαθογιάννη, και κήρυξε επανάσταση κατά των Τούρκων στην Ακαρνανία όταν ο Μοροζίνι δρούσε στην Πελοπόννησο και την Αττική. Για τη συμμετοχή του σε μια μάχη, ένα δημοτικό τραγούδι αναφέρειΛίνου Υφαντή: «Αρματολοί: Από αντίπαλοι των κλεφτών μαζί εναντίον των Τούρκων», 17 Μαρτίου 2017:

Σαν τι μεγάλη καταχνιά στη Σίβιστα στη ράχη;
Ο Βλαχαγγέλης πολεμά κι ο Χρίστος Βαλαώρας.
Δεν είναι μια, δεν είναι δυό, δεν είναι τρεις η δέκα,
Μόνο είναι χιλιάδες δεκατρείς, χιλιάδες δεκαπέντε.
Τζαφέρμπεής εχούγιαξε κι Αγγέλης πηλογιέται.

 Παραπομπές 

Πηγές
 Το λήμμα «Βαλαώρας Μόσχος και Χρίστος» στη Νέα Ελληνική Εγκυκλοπαίδεια «Χάρη Πάτση», τόμ. 7

Κατηγορία:Αρματολοί